**Nye klimamåtter inspirerer medarbejderne til gode miljøvaner på arbejdspladsen**

**Danskerne har de seneste år fået mere fokus på at sortere, genbruge og spare på vandet i hjemmet. Alligevel har verdens befolkning den 1. august 2018 opbrugt de af jordens ressourcer, der kan gendannes indenfor et helt år – og** [**Danmark er rykket fra 18. til 9. pladsen**](https://www.dr.dk/nyheder/viden/klima/i-dag-har-vi-brugt-jordens-ressourcer-2018) **over de lande, der forbruger mest. Derfor lancerer Berendsen et nyt sortiment af måtter, der hjælper danske virksomheder med at inspirere medarbejderne til at opføre sig mere miljørigtigt på arbejdspladsen.**

**Danmarks ressourceforbrug er steget – men danskerne tænker mere bæredygtigt**

Behovet for at passe på naturens begrænsede ressourcer er mere presserende end nogensinde før – og både regeringen og landets virksomheder har lige nu fokus på at bidrage til FN’s 17 verdensmål for en bæredygtig udvikling. Selvom kun 1 ud af 3 danske kommuner har en plan for, hvordan verdensmålene skal implementeres, viser en ny [undersøgelse fra Deloitte](http://publicperspectives.dk/wp-content/uploads/2018/06/A4_DK_SDG_Rapport_maj2018_TB_web.pdf), at 57 % af kommunerne i 2018 mener, at verdensmålene er vigtige for deres kommune.

På trods af landets aktuelle høje ressourceforbrug de seneste år, er danskerne også begyndt at tænke og agere mere klimavenligt på hjemmefronten. Ifølge [en undersøgelse for Miljøstyrelsen](https://mst.dk/service/nyheder/nyhedsarkiv/2017/sep/forbrugerne-taenker-groent-naar-de-handler/) kigger hver 2. forbruger i dag på miljøprofilen, når de skal vælge et produkt – og [danskernes vandforbrug](https://www.danva.dk/nyheder/2017/rekordlavt-vandforbrug-i-danmark/) var i 2016 rekordlavt. Samtidig viste en [Epinion-undersøgelse for DBA](http://nyheder.tv2.dk/samfund/2017-09-25-danskerne-koeber-brugt-i-stor-stil-genbrug-signalerer-ikke-laengere-fattigdom) i 2017, at 56 % af danskerne havde købt en brugt vare indenfor det seneste år – og flere handler brugt pga. miljøhensyn.

**Måtter skal sikre, at de miljøvenlige vaner udleves på arbejdspladsen**

Berendsen Danmark leverer ca. 2,9 millioner rene måtter til danske virksomheder om året. Nu lancerer de et nyt sortiment af klimamåtter, der kan inspirere virksomheders medarbejdere til ikke bare at udvise miljøvenlige vaner derhjemme – men også på jobbet. På måtterne er der trykt anerkendende budskaber som: ”Tak fordi du ikke lader vandet løbe”, ”Tak fordi du sparer på papiret” og ”Tak fordi du genbruger”. Og ifølge Berendsen Danmarks Miljø- & arbejdsmiljøkonsulent, Dennis Smidt er de små daglige påmindelser vigtige for, at virksomheder kan efterleve miljøstrategierne:

*”Danskernes forbedrede miljøvaner de seneste år vidner om, at de er motiverede til at sætte handling bag ønsket om at gøre noget godt for omverdenen. Og for de virksomheder, der har behov for at få deres miljøstrategier omsat til handling, er det i høj grad medarbejdernes ageren i hverdagen, der er det væsentlige. Derfor har det stor effekt, at medarbejderne hver dag – som det første, når de ankommer til virksomheden – træder ind på en dørmåtte, der takker dem for at handle ansvarligt. Det kan inspirere alle, der arbejder i og besøger virksomheden, til at gøre en lille, ekstra indsats for miljøet.”*

**Økonomiske fordele ved miljøoptimering og FN’s verdensmål**

Ifølge internationale rapporter skaber FN’s verdensmål forretningsmuligheder for mindst [12 billioner amerikanske dollar](http://www.undp.org/content/undp/en/home/blog/2017/8/25/More-than-philanthropy-SDGs-present-an-estimated-US-12-trillion-in-market-opportunities-for-private-sector-through-inclusive-business.html), da efterspørgslen på bæredygtige løsninger er så stor. Som landets førende tekstilservicepartner arbejder Berendsen selv dedikeret med verdensmålene og ser det som deres ansvar at bane vej for, at andre danske virksomheder bliver mere bæredygtige. Derfor indeholder det nye sortiment også måtter om alle verdensmålene:

*”Vores måtter er et medie med en helt unik synlighed, som gør det nemt for virksomheder at sprede deres forretningsfremmende budskaber om verdensmålene til besøgende kunder og gæster – og samtidig kan de sympatiske budskaber internt være en hjælp til at fastholde og tiltrække medarbejdere. Men uanset om den enkelte virksomhed arbejder ud fra verdensmålene eller ej, er det jo altid en fordel for både miljøet og bundlinjen, når de ansatte sparer på naturens ressourcer i hverdagen”,* siger Dennis Smidt

Du kan læse mere om Berendsen Danmarks egen miljøindsats og arbejde med FN’s verdensmål i CSR-rapporten her

*Faktaboks:*

Det globale klima:

* [Udledningen af drivhusgasser](https://www.verdensmaalene.dk/maal/13) er i dag mere end 50 % højere end niveauet i 1990
* [Havforureningen er steget med 26 %](https://www.verdensmaalene.dk/maal/14) siden starten af den industrielle revolution
* Jordforringelsen stiger, og [tabet af landbrugsjord foregår 30-35 gange hurtigere](https://www.verdensmaalene.dk/maal/15) end den historiske hastighed
* Af de 8.300 dyreracer, vi kender, er 8 % uddøde – og [22 % er i fare for at uddø](https://www.verdensmaalene.dk/maal/15)
* [Vandmangel påvirker mere end 40 %](https://www.verdensmaalene.dk/maal/6) af verdens befolkning